
Narva linna Sotsiaalabiameti direktori teenistusest vabastamine
1. Asjaolud ja menetluse käik
Linnapeale laekus 20.07.2022 Narva linna Sotsiaalabiameti direktori Jelena Vassiljeva avaldus, milles ta palub ennast vabastada teenistusest alates 19.08.2022 tema enda algatusel.
2. Õiguslikud alused
Avaliku teenistuse seaduse § 87 lõike 1 alusel ametnik vabastatakse teenistusest tema enda algatusel kirjaliku taotluse alusel, mille ta on esitanud ametisse nimetamise õigust omavale isikule.
Narva linna Sotsiaalabiameti põhimääruse § 5 lõike 2 alusel ametit juhib direktor, kelle nimetab ametisse ja vabastab ametist linnavalitsus linnapea ettepanekul. Vastavalt avaliku teenistuse seaduse § 43 lõikele 1, töölepingu seaduse §-le 71 on tööandja kohustatud hüvitama töötajale kasutamata jäänud aegumata põhipuhkuse rahas.
3. Otsus
3.1. Vabastada Narva linna Sotsiaalabiameti direktor Jelena Vassiljeva (46511073711) teenistusest 19.08.2022 (viimane teenistussuhte päev) ATS § 87 lg 1 alusel ametniku enda soovil.
3.2. Maksta Jelena Vassiljevale hüvitist kasutamata jäänud puhkuse eest 3,15 kalendripäeva ulatuses. 
3.3. [bookmark: _GoBack]Maksta Jelena Vassiljevale ühekordset preemiat …….. kuu põhipalga ulatuses kõrgekvaliteedilise töösoorituse eest.
3.4. Seisuga 19.08.2021 on Jelena Vassiljeva avaliku teenistuse staaž 4 aastat 3 kuud 12 päeva.
3.5. Jelena Vassiljeval anda üle kogu asjaajamine ja temale usaldatud vara linnaarstile Andrei Antonov hiljemalt 19.08.2022.
4. Rakendussätted
4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

